Jyväskylän kaupunki

Wilma-viesti peruskoulun päättävien oppilaiden huoltajille 13.5.2022

Sähköinen tiedonsiirto käytössä Jyväskylän kaupungin perusopetuksessa

Jyväskylän kaupungin perusopetus siirtyy käyttämään sähköistä tiedonsiirtolomaketta.   Tiedonsiirtolomakkeen avulla oppilaasta kootaan ja siirretään koulutuksen järjestämisen kannalta välttämättömät tiedot tietoturvallisesti perusopetuksesta uudelle koulutuksen järjestäjälle. Tiedonsiirtovelvoite perustuu [Oppivelvollisuuslakiin](https://eur02.safelinks.protection.outlook.com/?url=https%3A%2F%2Ffinlex.fi%2Ffi%2Flaki%2Falkup%2F2020%2F20201214&data=05%7C01%7C%7Ccd64386ab3184f3fe87c08da34a5a81c%7Cfc34d05ca2f24ac289c5b44f3a9f451c%7C0%7C0%7C637880183333519979%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=KYurr4XCVS35Do1Oy08e0kS%2FroRug2vnRVvZSoQSssE%3D&reserved=0) (1214/2020, 23 §).

Tiedonsiirto tehdään oppilaista, jotka ovat perusopetuksen aikana tarvinneet oppimisessaan tai koulunkäynnissään säännöllistä tukea tai samanaikaisesti useita tukimuotoja, erityisopetusta tai erityisiä pedagogisia järjestelyjä.

Tiedonsiirto ei edellytä huoltajalta toimenpiteitä. Tiedonsiirtolomakkeen täyttävät oppilaan koulun erityisopettaja, erityisluokanopettaja ja opinto-ohjaaja yhteistyössä.

Lomakkeeseen kirjataanoppilaan saama tuki perusopetuksen aikana, tieto pedagogisten asiakirjojen siirtämisestä ja ajankohta, oppilaan erityiset opetusjärjestelyt ja poissaolot viimeisen kouluvuoden aikana sekä kuka on yhteyshenkilö ja lisätietojen antaja koululla.

Lomakkeeseen ei kirjata oppilaan terveystietoja. Oppilasta ei kuvailla vaan kuvataan hänen toimintaansa opiskelutilanteessa. Kun lomake on täytetty näkevät huoltaja ja oppilas Wilmasta lomakkeen ja tiedot, jotka oppilaasta on lomakkeelle kirjattu.

Sähköisen tiedonsiirron avulla oppilaan tiedot siirtyvät Jyväskylän kaupungin perusopetuksen Wilmasta Jyväskylän koulutuskuntayhtymä Gradian Wilmaan tietoturvallisesti. Tieto siirtyy automaattisesti, kun nuori aloittaa opintonsa Gradian järjestämässä koulutuksessa: ammatillisessa koulutuksessa, lukiokoulutuksessa, tutkintokoulutukseen valmentavassa koulutuksessa (TUVA) tai aikuisten perusopetuksessa. Tarvittaessa muut pedagogiset asiakirjat toimitetaan erikseen uudelle koulutuksen järjestäjälle.

Miksi tiedonsiirto on tarpeellinen?

Koulun opinto-ohjaaja varmistaa, että oppivelvollisen koulutuksen järjestämisen kannalta välttämättömät tiedot siirtyvät uudelle koulutuksen järjestäjälle. Tarvittaessa opinto-ohjaaja täydentää tiedonsiirtoa osallistumalla esimerkiksi oppilaitosten järjestämiin tiedonsiirtopalavereihin uuden lukukauden alkaessa. Perusopetuksen opinto-ohjaajat vastaavat perusopetuksen päättäneiden oppivelvollisten ohjauksesta jatko-opintoihin tarvittaessa aina elokuun lopulle saakka.

**Lisätietoja**    
oppilaan koulun opinto-ohjaajat, erityisopettajat, erityisluokanopettajat